Учебник кхаа декъах лаьтташ ю. Хьалхарчу декъа тIехь нохчийн халкъан барта кхолларалла йовзийтина, цуьнан коьрта къастамаш гайтина, мехалалла билгалъяьккхина. Алссам тидам тIебахийтина халкъан иллешна, уьш къоман исбаьхьаллин куль-турехь къаьсттина доккха маьIна долуш хиларна. ШолгIàчу декъа тIехь вайнехан барта кхоллараллин буха тIехь, кхечу къаьмнийн литературех а пайда а оьцуш, нохчийн исбаьхьаллин литература кхоллаяларан а, кхиаран а хьелаш гайтина. ТIаьххьарчу агIонаш тIехь, шайн маьIна а деш, ялийнчу литературоведчески терминаша хьуна гIо дийр ду Iамош йолу произведени кIорггера йовза, исбаьхьаллин литературин шатайпанчу башхаллех кхиа.